cyanic-selkie/wikianc huggingface dataset:
Norcontrol
1970 til 1980
Taimyrprosjektet la grunnlaget for en rekke produkter som ble videreutviklet gjennom 70-tallet. På automasjonssiden så alarm- og overvåkingssystemet DataChief dagens lys samtidig som det ble introdusert DataPower (automatisk kontrollsystem for kraftforsyning, for bransjen nå bedre kjent som «Power Management System»), AutoLevel (nivåmåling), DataLoad (lastkalkulator), DataMaster (lastkontroll), DataTrend, DataDock, DataSteam, en ny generasjon av AutoChief (brokontrollsystem) og ikke minst DataBridge, som ble navnet på navigasjonssystemet. Automasjonsproduktene ble senere samlet under navnet DataChief, som på 2000-tallet skiftet navn til K-Chief samtidig som navigasjonssystemet skiftet navn fra DataBridge til K-Bridge. Brokontrollsystemet AutoChief (som i 2018 var levert til 10,000 skip) fikk beholde det opprinnelige navnet. Disse tre kjerneproduktene (AutoChief, DataChief og DataBridge) er videreført i Kongsberg Maritime og leveres og videreutvikles fremdeles.
ISO 11940
Tegnsetting og tall
ISO 11940:1998 gjør forskjell på tegnet ฯ, der det brukes for å markere slutten på en tekst (angkhan), og der den brukes for å markere en forkortelse (paiyannoi), i motsetning til Thailands nasjonale tegnsett TIS 620-2533 og Unicode som behandler begge som samme tegn. Merk at de strekene som brukes for å transliterere thai-skriftens tegnsetting er de samme tegnene som i IPA brukes for å markere klikk, ikke pipe, dobbel pipe ellet andre.
Norcontrol
1970 til 1980
Dette ble etter hvert en betydelig aktivitet og ble til slutt egne produkter, først beskrevet internt som «Produkter i Strandkanten». Det ble besluttet å tilby disse simulatorene til de maritime skolene og den første simulatoren (en DataBridge-2 radar simulator) ble levert til navigasjonsskolen på Haugar i Tønsberg i 1974. Den første maskinsromssimulatoren fikk navnet DieselSim og ble levert til Trondheim Maritime skole i 1978. Simulatoraktiviteten ble raskt til et av Norcontrols kjerneprodukt-områder, og videreført av Kongsberg Digital som nå leverer og videreutvikler produktene. Inititativet «Produkter i Strandkanten» oppsto som følge av et internt krisemøte i forbindelse med den internasjonale skipsfartskrisen på 70-tallet der man ble tvunget til å se etter nye muligheter på grunn av få nybygde skip man kunne tilby sine skipsautomatiseringsprodukter til. I tillegg til utvikling av simulatorproduktene startet man også i 1978 å utviklet et havneovervåkningssystem der tanken var å sette navigasjonssystemet DataBridge på land (med radar og antikollisjonssystem) for å overvåke trafikk i viktige innseilingsruter fra et kontrollsenter på land. Produktet ble utviklet under navnet Vessel Traffic Management Systems (VTMS) og ble første gang installert på Teeside i England i 1979. Produktet er videreført som VTS (Vessel Traffic Services) av Kongsberg Norcontrol AS som fortsatt leverer og videreutvikler det.
ISO 11940
Rekkefølge
Tegnene translittereres i den rekkefølgen de skrives, fra venstre til høyre. Dette betyr at en forskreven vokal, vil translittereres foran den vokalen den hører til. Der flere tegn er skrevet over hverandre, begynner man translitterasjonen øverst, slik at et tonemerke festes på den konsonanten den hører til, mens en over-/underskrevet vokal, vil bli skrevet etter den konsonanten den hører til. Unntaket er at nikkhahit (-ํ) skal transliteres som en sirkel over den vokalen som den indikerer skal uttales nasalt. Dette gjør at kombinasjonen -ะ med nikkhahit ikke kan translittereres med dette systemet, ettersom den ville blitt translitterert som å, det samme tegnet som for -ำ. Ettersom nikkhahit bare brukes for å skrive sanskrit og pali, der vokaltegnet -ะ ikke brukes, er dette forsåvidt bare en teoretisk mulighet.
Norcontrol
1970 til 1980
Som følge av den internasjonale skipsfartskrisen på slutten av 1970-tallet fikk Norcontrol i 1977 et betydelig underskudd som gjorde det nødvendig med reorganisering, gjeldssanering og refinansiering. Industridepartementet ønsket å ta vare på den betydelige kompetansen som var knyttet til selskapet og så det viktig å styrke og opprettholde den posisjon Norge hadde innen området maritim elektronikk. Stortingsproposisjon nr. 155 konkluderte i april 1978, med bakgrunn i dette, at Kongsberg Våpenfabrikk skulle overta selskapet, som da opphørte og inngikk som en egen divisjon i Kongsberg Våpenfabrikk. Med det ble Kongsberg Gruppens første maritime divisjon etablert, først under navnet KV Divisjon Norcontrol, senere under navnet KV Maritime Divisjon.
ISO 11940
Rekkefølge
Det oppgis at å flytte forskrevne vokaler til etter den konsonanten de hører til kan være mer behagelig for mennesker som er vant til å lese tekst skrevet med det latinske alfabetet, men det anbefales at dette ikke gjøres, ettersom det vil gjøre senere retranskripsjon (å rekonstruere thai-skrift fra en translitterasjon) vanskeligere. For eksempel vil ภาษาไทย («Thai») translitereres som og เชียงใหม่ (Chiang Mai) som.
Norcontrol
1980 til 1990
Ettersom Norcontrols produkter utviklet seg i forskjellige retninger ble tre forretningsenheter etablert i 1981. Disse får navnene «Skip», «Simulator» og «VTMS» (Vessel Traffic Management Systems). Dette la grunnlaget for selskapene som senere fikk navnene Norcontrol Automation, Norcontrol Simulation og Norcontrol Surveillance Systems.
Norcontrol flyttet fra egne lokaler på Eiken og leide lokaler på Sølvkrona inn i nybygde lokaler på Bekkajordet i Horten i 1983. Disse lokalene ble senere tatt over av Kongsberg Gruppen og er fremdeles tilholdsted for avdelingene som leverer skipsautomasjon (Kongsberg Maritime) og simulatorer (Kongsberg Digital).
I begynnelsen av 80-årene spant man videre på tanken om simulering av forskjellige typer prosesser i opplæringsøyemed og i 1982 fikk Norcontrol ordre fra Statoil på en olje- og gass prosess-simulator for Gullfaksfeltet som ble levert i 1985 der et team på rundt 40 personer fra Norcontrol, IFE, Kongsberg Våpenfabrikk, Norsk Data og IPM data var innvolvert. Simulatoren fungerte godt og mange feil på det prosjekterte prosessanlegget ble luket ut ved hjelp av simulatoren før produksjonen startet opp på Gullfaks A i 1986. Leveransen ble fulgt opp i 1987 med tilsvarende simulator for Osebergfeltet. Kostnaden for leveransen av simulatoren til Osebergfeltet kom opp i 100 mill. kr. og inkluderte datamaskiner fra Norsk Data for rundt 10 mill. kr.
Som følge av krise og omstrukturering av Kongsberg Våpenfabrikk (KV) på midten av 1980-tallet, blir Norcontrol-avdelingene splittet opp og reorganisert i juli 1985. Som en foreløpig løsning blir Norcontrol Automation og Norcontrol Simulation skilt ut som egne selskaper og eiermessig tilknyttet Kongsberg Albatross. Norcontrol Surveillance Systems forblir en avdeling i KV, som etter krisen skiftet navn til Norsk Forsvarsteknologi (NFT). Produksjonsavdelingen blir solgt ut eksternt til Kjell Oswold som opprettet selskapet Oswo Nord.
I kjølvannet av oppsplittingen (august 1986) blir Norcontrol Automation solgt ut av Kongsberg Gruppen (da NFT) til Føniks Industrier ved Jørgen Broch som beholder eierskapet frem til 1989. Norcontrol Automation blir så videresolgt til Norcontrol Simulation ved Oscar Johansen som tar grep for å samle Norcontrol selskapene tilbake under samme paraply.
Fønix industrier ved Jørgen Broch kjøper senere samme år (1989) Norcontrols tidligere produksjonsavdeling fra Kjell Osvold og skifter navn på selskapet fra Oswo Nord til Norautron. Navnet Norautron ble satt sammen av selskapsnavnene NORcontrol og AUTRONica, ettersom Norcontrol og Autronica på det tidspunktet var i dialog om sammenslåing noe som forøvrig ikke skjedde på det tidspunktet, men senere (i år 2000) da Kongsberg Gruppen kjøpte Navia konsernet med Seatex og Autronica og fusjonerte det inn i Kongsberg Maritime. Norautron flyttet etter hvert fra Falkensten til verftsområdet Horten Industripark som Føniks Industrier ervervet etter konkursen på Horten Verft. Norautron har siden ekspandert fra 26 ansatte i 1989 til 850 ansatte i 2021, etablert seg i Sverige, Polen og Kina og er fremdeles en av Kongsberg Gruppens viktigste underleverandører.
Norcontrol Simulation ble i juni 1987 solgt ut av Kongsberg Gruppen (da NFT) til Basetec med Ludvig G. Braathens Rederi, Aker og Statoil som eiere. Norcontrol Simulation kjøpte i oktober 1987 deler av det tidligere firmaet Seagull samt de vesentlige delene av Tønsbergselskapet Mastech i 1988 for å satse målrettet på området teknisk-maritim opplæring. Kjøpet av Mastech resulterte i dannelsen av selskapet Norcontrol Training året etter (juli 1989).
Norcontrol Simulation overtok i november 1988 selskapet Norcontrol Surveillance Systems fra Kongsberg Gruppen (da NFT), med mål om en samordnet internasjonal markedsføring og samarbeid om videreutvikling av teknologi og produkter. Forretningsområdet ATC («Air Traffic Control») ble samtidig etablert som en videreuvikling av Norcontrols havneovervåkningsprodukter.
Kongsberg Gruppen (da Norsk Forsvarsteknologi - NFT) hadde med det avhendet samtlige selskaper relatert til Norcontrol.
Året etter (1989) overtar Norcontrol Simulation under ledelse av Oscar Johansen først 25%, så 75% av Norcontrol Automation fra Fønix Industrier ved Jørgen Broch. Oscar Johansen samler med det alle Norcontrol selskapene under samme paraply, med unntak av den tidligere produksjonsavdelingen som forble under Brochs eierskap med selskapsnavnet Norautron.
1990 til 2000
Norcontrol AS (NC) ble etablert 1. januar 1990 som konsern og holdingselskap bestående av fire sidestilte driftsselskap: Norcontrol Automation (NCA), Norcontrol Simulation (NCS), Norcontrol Surveillance Systems (NCSS) og Norcontrol Training (NCT). I 1992 blir imidlertid Norcontrol Simulation og Norcontrol Surveillance Systems fusjonert til ett selskap under navnet Norcontrol Systems (NCS).
Norcontrol var tidlig ute med å etablere kontorer i utlandet og på slutten av 80 tallet ble det etablert et service kontor i Korea som ble navngitt Norcontrol Korea. I 1991 inngår Norcontrol Automation en «joint venture»-avtale med Hyundai i Korea for å komme sterkere i posisjon til å levere utstyr til den stadig økende skipsbyggeaktiviteten i Korea. Etableringen blir senere til Hyundai Kongsberg Korea (HMK) og til Kongsberg Maritime Korea (KMK) når Kongsberg Maritime tar over eierskapet fullt og helt ved å kjøpe ut Hyundai i år 2000. Selskapet hadde i 2021 rundt 250 ansatte, har egen prosjektgjennomføring og gjør engineering, test og igangkjøring av Kongsberg Maritimes systemer levert til skipsverftene i Korea.
I 1991 etablerte Norcontrol et servicekontor i Spijkenisse i Nederland for å kunne tilby lokal service på utstyr levert av Norcontrol på skip som kom inn til de store havnene i Nederland. Selskapet opererte først under navnet Norcontrol A.S. men skiftet navn til Kongsberg Norcontrol B.V. i 1997, da det formelt ble etablert som et eget selskap. Etter at Norcontrol ble fusjonert inn i Kongsberg Maritime skiftet selskapet navn til Kongsberg Maritime Holland B.V. I 2021 ble selskapet ble fusjonert med RRCM Benelux i forbindelse med at Kongsberg Maritime kjøpte Rolls Royce Marine og samordnet sine kontorer i utlandet. Selskapet har idag navnet Kongsberg Maritime Netherlands B.V., har rundt 70 ansatte og representerer de fleste forretningsområdene til Kongsberg Maritime.
Våren 1992 solgte Basetec og Ludvig G. Braathens Rederi alle aksjene i Norcontrol AS til Kongsberg Gruppen (da NFT), som strategisk ønsket å øke sin markedsandel i det sivile markedet. Ringen ble sluttet og Norcontrol kom tilbake til Kongsberg Gruppen. NFT hadde ved oppkjøpet av Norcontrol en egen satsing på navigasjonssystemer til hurtigbåter under navnet SeaCockpit. Denne avdelingen ble flyttet til Horten og fusjonert med Norcontrols navigasjonsavdeling, selskapet Norcontrol Seacraft ble dannet og lokalisert i eget bygg i leide lokaler på Bekkajordet 11 i Horten.
I 1995 skiftet NFT navn til Kongsberg Gruppen og Norcontrol-selskapene ble døpt om til Kongsberg Norcontrol Automation, Kongsberg Norcontrol Systems, Kongsberg Norcontrol Seacraft og Kongsberg Norcontrol Training.
I forbindelse med Kongsbergs Gruppens oppkjøp av Simrad i 1996 ble Kongsberg Maritime etablert som et morselskap under ledelse av Jan Erik Korssjøen, med Kongsberg Norcontrol, Kongsberg Norcontrol Systems, Kongsberg Simrad og Simrad som underliggende divisjoner.
Parallelt med etablering av Kongsberg Maritime ble Norcontrol Training solgt ut til Oscar Johansen og andre eksterne investorer (Bjørn Braathen) som etablerte selskapet Seagull. Seagull lever i dag (2021) i sitt beste velgående lokalisert i de gamle Norcontrol lokalene på Eiken som et selskap i konsernet Ocean Technologies Group (OTC) som også har kjøpt opp Videotel som var en av Seagulls sterkeste konkurrenter.
I etterkant har Kongsberg Maritime (KM) etablert sin egen treningsavdeling, organisert under Global Customer Support divisjonen, og tilbyr trening på de fleste av KM's internasjonale lokasjoner, inklusive treningssenteret i Horten som etter en periode på FIN-senteret på Bakkenteigen nå er lokalisert i KM's lokaler på Strandpromenaden.
Norcontrol Systems (tidligere Norcontrol Surveillance Systems) utviklet Air Traffic Control System på midten av 80-tallet basert på kunnskapen ervervet fra havneovervåkingssystemene som er kjerneproduktene til denne grupperingen. Air Traffic Control (ATC) gruppen ble solgt ut fra Kongsberg Maritime i 1997 og slått sammen med Garex og Normarc fra Oslo til Navia Aviation. Selskapet ble i 2000 videresolgt til Northrop Grumman og fikk navnet Park Air System. I 2012 ble selskapet videresolgt til det spanske selskapet Indra som i en periode opprettholdt aktiviteten på Bromsjordet i Horten, men som etter hvert flyttet hele aktiviteten til Asker og nå opererer under selskapsnavnet Indra Navia.
Prosessimulatoravdelingen til Kongsberg Norcontrol Systems ble skilt ut og flyttet til Kongsberg Simrad i 1997 og våren 1999 ble Kongsberg Norcontrol Systems splittet opp til Kongsberg Norcontrol Simulation og Kongsberg Norcontrol Surveillance Systems. Sistnevnte selskap overtok «Vessel Traffic Management System»-produktene (VTMS).
2000 til 2021
Kongsberg Norcontrol Surveillance Systems ble i juni 2000 fusjonert med Control IT (et eksternt selskap i Moss) og skilt ut fra Kongsberg Maritime. Selskapet Norcontrol IT ble etablert og flyttet ut fra Bekkajordet til Bromsjordet i Horten. Selskapet ble kjøpt tilbake av Kongsberg Defence Systems i 2006 og skiftet med det navn til Kongsberg Norcontrol IT. Selskapet skiftet videre navn til Kongsberg Norcontrol AS i 2016 og opererer i dag under dette navnet. Kongsberg Norcontrol AS er nå det eneste selskapet som fremdeles bruker Norcontrol navnet.
I 1999 ble Navia, bestående av Autronica og Seatex i Trondheim, kjøpt opp og lagt inn i Kongsberg Maritime. Autronica ble fusjonert med Kongsberg Norcontrol i år 2000 til Kongsberg Maritime Ship Systems (KMSS) med tre divisjoner under ledelse av Per Branstad: KMSS Ship Automation (KMSS-SA) og KMSS Ship Simulators (KMSS-SS), på Bekkajordet i Horten, samt KMSS Ship Control (KMSS-SC) med Autronica produktene på Lade i Trondheim. Seatex ble lagt inn under «Kongsberg Simrad»-paraplyen og eksisterer i dag som eget selskap heleid av Kongsberg Maritime under navnet Kongsberg Seatex.
Kongsberg Maritime Ship Systems ble sammen med Kongsberg Simrad i 2003 fusjonert inn i Kongsberg Maritime som med det ble gjort operativt og divisjonalisert under ledelse av Torfinn Kildal. Navigasjonsavdelingen ble i denne prosessen flyttet fra Horten til Kongsberg og slått sammen med «DynPos»-miljøet som stammer fra tidligere Kongsberg Albatross. Navigasjonsmiljøet er i dag (2021) fremdeles på Kongsberg og leverer produktet K-Bridge fra egen produktgruppe i Kongsberg Maritime.
I 2003 etablerer Kongsberg Maritime seg i Shanghai (Kina) med et eget selskap under navnet Kongsberg Maritime China Shanghai (KMCS). Selskapet etableres etter modellen fra Korea med egen prosjektgjennomføring og gjør engineering, test og igangkjøring av Kongsberg Maritimes systemer levert til skipsverftene i Kina. I tillegg etableres det produksjonslinje for produksjon av kontrollkonsoller og annen elektronmekanisk montasje. Kongsberg Maritime signerte i august 2007 en intensjonsavale med selskapet ZMEA i Zhenjiang Kina om å etablere et joint venture for å produsere skipstavler og annen elektromekanisk montasje. Avtalen blir endelig signert i april 2008 og Kongsberg Maritime China Zhejiang (KMCZ) blir etablert. I 2010 blir det bygget ny fabrikk i Zhenjiang på 23.000 m2 for å oppruste og utvide aktiviteten samtidig som Kongsberg Maritime tar over aktiviteten med at selskapet Kongsberg Maritime China Jiangsu (KMCJ) blir etablert og produksjonsaktiviteten fra KMCZ og KMCS i Shanghai blir overført dit.
I 2012 kjøper Kongsberg Maritime Hortens firmaet Jotron Consultas AS som tidligere holdt til i Kongeveien i Horten med 40 års fartstid innen lastkalkulator og programvare for «fleet management», eller på norsk «flåte-styring». Consultas blir flyttet til Bekkajordet i nyoppussede lokaler og innlemmet inn i Merchant Marine divisjonen (tidligere Norcontrol Automation).
Kongsberg Gruppen (KOG) fylte 200 år i 2014 samtidig som nybygde lokaler på Bekkajordet ble åpnet med nytt logistikkbygg og to etasjer påbygg på produksjonshallen. Jubileet ble markert på Sjømilitære Samfund med 846 Kongsberg Gruppen-ansatte fra alle lokasjonene i Horten og Vestfold som gjester.
I 2015 var det et nytt jubileum da «Norcontrol» feiret 50 år. Dette ble feiret med en jubileumsfest på Park Hotell i Sandefjord der man samlet ansatte i Norcontrol-selskapene inklusive gamle direktører og nøkkelpersoner.
AutoChief var Norcontols første produkt som første gang ble levert til M/S Høegh Belle i 1967 og har siden introduksjonen blitt levert i seks generasjoner (AutoChief 1, 2, 3, 4/7, C20 og 600). I april 2018 ble leveranse nr. 10,000 markert på Kongsberg Maritimes kontorer i Norge, Korea, og Kina. Systemet (AutoChief 600) ble levert til Solvangs nye etylen-tanker bygget i Korea.
Norcontrols automasjonsavdeling ble ved operasjonaliseringen av Kongsberg Maritime i 2003 lagt inn i divisjonen «Marine Automation» (KMA) ledet av Lars Gørvell-Dahll. I 2005 ble dette endret da «Marine Automation» og «Dynamic Position & Navigation» divisjonene ble fusjonert til «Offshore & Marine» divisjonen ledet av Ole Gunnar Hvamb. I 2009 ble imidlertid «Offshore & Marine» divisjonen splittet til «Offshore» og «Merchant Marine» og Norcontrols automasjonsavdeling ble en del av «Merchant Marine» divisjonen ledet av Morten Hasås. Dette besto frem til omorganiseringen av Kongsberg Maritime i 2016 da avdelingen ble en del av «Vessel Systems» som ved oppkjøpet av Rolls Royce Marine i 2018 ble en del av divisjonen «Integrated Solutions» (ISOL). «Norcontrol Automation» har med disse endringene blitt en del av et større automasjonsmiljø i Kongsberg Maritime og kan ikke lengre ses på som en egen avdeling, selv om man fremdeles har egne produkter som lever videre, blir levert fra Bekkajordet og antall ansatte på Bekkajordet relatert til denne aktiviteten er stabilt.
Norcontrols simulatoravdeling ble i 2010 lagt inn under «Emerging Business» divisjonen i Kongsberg Maritime (KM). Ved omorganiseringen av KM i 2016 ble simulatoravdelingen flyttet fra KM til Kongsberg Digital AS (KDI) som ble etablert samme år for å hjelpe de industriene Kongsberg Gruppen jobber mot med digital omstilling. Simulatoravdelingen er i dag (2021) et forretningsområde under «Digital Ocean» divisjonen i Kongsberg Digital navngitt Maritime Simulation, gjerne forkortet til «MarSim». Enheten holder til på Bekkajordet som før og er i tillegg godt etablert i Nord Amerika med egne kontorer i USA (nå i Groton, tidligere i West Mystic) og Canada (Dartmouth, Halifax). Simulatoravdelingen hadde også en periode et selskap i Salt Lake City (GlobalSim) som var spesialisert på kransimulatorer. Dette selskapet ble kjøpt opp i 2008 men solgt ut igjen i 2016.
Status (2021)
Etableringen av Norcontrol i 1965 har betydd mye for teknologimiljøet i Norge og for Kongsberg Gruppen spesielt. Norcontrol var de facto det som ga tidligere Kongsberg Våpenfabrikk et sivilt ben og som sammen med Simrad dannet grunnlaget for dagens Kongsberg Maritime som nå har rundt 7500 ansatte i inn- og utland. Norcontrol ble etter hvert en av spydspissene i elektronikk og teknologimiljøet i Hortensområdet som også har fått betegnelsen Electronic Coast. På 60- og 70-tallet hadde Norcontrol noen år med underskudd og slet på samme måte som mange andre teknologiselskaper i oppstartfasen. Det har endret seg i moderne tid, og selskapene som har videreført Norcontrols ideer og produkter. De står alle frem som lønnsomme industribedrifter i og utenfor Kongsberg Gruppen.
Måløy
Måløy er en by i Nordfjord i Vestland fylke. Måløy er sammen med Florø administrasjonssenter i Kinn kommune. Måløy fikk bystatus i 1997. Byen ligger rundt det sørlige Ulvesundet, koblet sammen av Måløybrua, og er en av landets viktigste fiskerihavner. Måløy har innbyggere per 1. januar.
Måløy by
Etter at Måløy by fikk bystatus i 1997, inngikk også Halnes og Holvik i vest og området Deknepollen (Trollebø, Degnepoll, Kulen, Tennebø, Blålida og Nygård) i øst som en del av byen. Bygrensen går ved Nygårdssvingene, rett etter Almenningsfjellet.
Samferdsel
Måløy ligger godt skjermet mot vær og vind. I gamle tider satt ofte båter værfast her og ventet på å seile videre over Stad. I dag har Måløy daglige anløp av Hurtigruten. Det går også ekspressbuss til Oslo og ekspressbåt til Bergen flere ganger om dagen. Fra terminalen i sentrum går skyssbåten MS «Øyglimt» 1–3 ganger daglig til øya Silda. På strekningen Måløy–Oldeide går bilferja MF «Hornelen» 6–11 ganger daglig. På noen av avgangene går hun innom Husevågøy ved behov.
I 1951 ble det bygget en molo fra søndre del av Måløy (Sæterneset) til Moldøen. Skipsleia har siden gått gjennom Ulvesundet på østsiden av Moldøen.
I 1973 åpnet Måløybrua og forbandt Vågsøy med fastlandet over Ulvesundet. Dette var på denne tid Norges lengste bro.
Skoler
Skram skole, bygget i 1920 hadde opprinnelig åtte klasserom og var således kraftig overdimensjonert da Måløy på den tiden kun hadde 1200 innbyggere. Den svære skolebygningen fra den optimistiske jobbetiden var stor nok til å huse Måløy-elevene til ut på 1970-tallet uten at det var nødvendig med påbygg. Skolen ble siden utbygd flere ganger og det siste nybygget på skolen stod ferdig i 1997. Skram skole har svømmebasseng som blir brukt av alle skoleelevene i Vågsøy. Skolen er i dag den største barneskolen i Vågsøy kommune med 160 elever i skoleåret 2009/2010. Vågsøy Ungdomsskole på Gotteberg stod ferdig i 1965 og huser ungdomstrinnet (8. – 10. klasse) for hele Vågsøy kommune. Ungdomsskolen hadde svømmebasseng og stor gymnastikksal. Hele skolekomplekset ble revet i 2015 og komplett ny skole stod ferdig i 2017. Måløy vidaregåande skule ligger på Tennebø, samlokalisert med Nordfjordhallen og Samfunnshallen. Andre skoler i byen er barneskolene Skavøypoll skule og Holvik skule.
Helseinstitusjoner
Vågsøy gamleheim stod ferdig i 1956 og inneholdt fødestue og noen få sykehjemsrom. Vågsøy sjukeheim ble bygd på Gotteberg og inneholdt også legesenter. I 2004 åpnet kommunen nytt sykehjem på Kulatoppen på fastlandssiden, og både gamleheimen og sykehjemmet ble nedlagt. Gamleheimen huser i dag kommunale kontor, mens sykehjemmet ble solgt til Amonda Eiendom og er under utbygging til 36 leiligheter. Legesenteret er i dag plassert i det nye rådhuset Skramsheim. Apoteket Måken ble etablert i 1921 og holder til på Måløy Brygge.
Navnet
Mellom Vågsøya og fastlandet går Ulvesundet og midt i leia ligger en liten øy som nå heter Moldøen, men er på lokalmunne i dag kjent som Lisje-Måløyna. Ifølge sagnet gikk Magnus den gode i land på denne øya i 1035 og kalte bøndene i Nordfjord, som på den tiden nesten var småkonger selv, til tings. Øya ligger strategisk plassert med god utsikt til alle kanter og dermed vanskelig tilgjengelig for overraskende angrep.
Grunnen til tinget var trolig at Magnus ville bli hyllet til norsk konge av nordfjordingene. Faren, Olav den hellige, hadde i lengre tid vært i konflikt med nordfjordingene. Magnus ønsket forsoning og lovde bøndene bedre lover og mer frihet.
Øya fikk navnet Málstefna (som betyr målstova eller stemnestova, eller rådhus på moderne norsk), men ble senere fordansket til Moldøen.
Haripal Kaushik
Haripal Kaushik (født 2. februar 1934, død 25. januar 2018 i Jalandhar Cantonment) var en indisk landhockeyspiller som deltok i De olympiske leker i 1956 i Melbourne og 1964 i Tokyo. Kaushik ble olympisk mester i landhockey under OL i 1956 i Melbourne. Han var med på det indiske laget som vant landhockeyturneringen. India vant semifinalen 1–0 over Tyskland og i finalen beseiret de Pakistan 1–0. Kaushik spilte én kamp i turneringen.
Måløy
Grunnlaget til byen
Øya ble et viktig handelssted og vokste etter hvert over til fastlandet, men spesielt til Skramsbygda på Vågsøya. Med tiden flyttet mesteparten av tettstedet seg dit. Navnet Moldøen overtok også for Skramsbygda, men ble senere endret til dagens form, Måløy, for selve tettstedet/byen.
Aleksander Didrikson Fester fikk kongebrev på handel på handelsstedet Vågsberget i 1692, og med dette rett til å drive gjestehus på Moldøen og i 1704 overnattet Fredrik den 4. her under Norges-reisen sin. I 1744 ble Moldøen med handel og privilegiene der solgt og skilt fra driften på Vågsberget. En rekke familier var eiere av Moldøen gjennom tidene, deriblant Fester, Glad, Friis, Knoph, Schmidt og Lem. Ole Schmidt, som drev Moldøen fra 1838 til 1866, bygget store sjøbuer og en staselig hovedbygning på eiendommen.
Haripal Kaushik
Åtte år senere, under Sommer-OL i 1964 i Tokyo, ble han olympisk mester i landhockey for andre gang. Han var med på det indiske laget som vant landhockeyturneringen. India vant semifinalen 3–1 over Australia og i finalen beseiret de Pakistan 1–0. Kaushik spilte ni kamper og scoret ett mål i turneringen.
Måløy
Grunnlaget til byen
Lensmann Nils Landmark Lem fra Sogndal kjøpte Moldøen i 1902, men flyttet aldri dit selv. Fra 1915 kom Einar og Audun Lem (sistnevnte grunnla også hermetikkbedriften Firda Canning allerede i 1913) med som eiere. I 1921 fikk de med skipsreder Jacob Kjøde som kompanjong, og drev fiskehandel og tankstasjon på øya.
Måløy var tidligere delt opp i fem gårder (fra sør mot nord): Sæterneset, Øvre Skram, Nedre Skram, Midtgård og Gotteberg. Disse gårdene finnes ikke lengre, men navnene består som geografiske områder.
Krigsårene
Under andre verdenskrig bygde den tyske okkupasjonsmakta flere festningverk i Måløy. Blant annet ble mye av bebyggelsen på Moldøen revet for å gjøre plass til tyske stillinger. Resten brant under Måløyraidet i 1941. Under Måløy-raidet falt Kaptein Martin Linge som eneste norske soldat. Et minnesmerke, laget av Ståle Kyllingstad, over Martin Linge står i dag omtrent der han ble drept 27. desember 1941. Kong Olav V avduket monumentet i 21. august 1966 ved den opprinnelige plasseringen ved Måløy Gamlehjem. En sivil nordmann ble også drept: Assisterende fyrvokter ved Ulvesund Fyr, Ragnvald Torheim.
Et minnesmerke over de falne allierte soldatene ble avduket i 1967, også det av Kong Olav V. Lenge stod dette monumenetet ved Vågsøy Ungdomsskole, men ble flyttet til minneparken på Moldøen etter at den åpnet. I minneparken er det også et minnesmerke over allierte piloter som ble skutt ned over Vågsøy.
På torget i Måløy står det et monument over falne fra Sør-Vågsøy og Davik kommuner.
Omstilling
Vågsøy kommune dannet i 2005 selskapet Måløy vekst for å stimulere til nyetableringer og befolkningsvekst i kommunen. Det skjer svært mye på næringslivsfronten nå, med flere nye høyteknologiarbeidsplasser. Eksempel på nyetableringer er LocalHost, Stad Towing Tank, EasyForm og VideoNor. Ellers har Måløy et rikt næringsliv, hvor mye er knyttet til sjøen. Varehandelen i Måløy er også allsidig.
Tsung-Dao Lee
Tsung-Dao Lee (kinesisk: 李政道 pinyin: Lǐ Zhèngdào, født 24. november 1926 i Shanghai i Kina) er en kinesisk-amerikansk fysiker. Han ble tildelt Nobelprisen i fysikk som 30-åring i 1957 sammen med Chen Ning Yang «for deres gjennombrytende undersøkelse av den såkalte paritetlovene som hadde ledet til viktig oppdagelser om elementærpartikler».
Lee er den yngste nobelprisvinneren etter andre verdenskrig og den tredje yngste i historien etter William Lawrence Bragg (som vant prisen i en alder av 25, sammen med sin far William Henry Bragg) og Werner Heisenberg (som vant prisen i 1932, også i en alder av 30). Lee og Yang ble de første kinesiske nobelprisvinnerne. Som amerikansk statsborger fra 1962 ble Lee også den yngste amerikaner som noen gang har vunnet Nobelprisen.
Måløy
Arrangementer
Siste helg i juni hvert år arrangeres Måløydagene. Dette er en folkefest med underholdning i gatene, konserter, marked og mye folk. Måløy var en hovedhavn for The Tall Ships’ Races fra 1. august til 4. august i 2008. Måløy er den minste byen som noensinne har hatt dette arrangementet
Vardafjellet vindkraftverk
Vardafjellet vindkraftverk ligger i Sandnes kommune i Rogaland.
Måløy
Arrangementer
Siden 2013 har Elvisfestivalen blitt arrangert hver første helg i august. Det er en hedersfest for Elvis Presley, arrangert av fans for fans, med underholdning, konserter og mye folk.
Sang og musikk
Måløy Musikklag stiftet i 1904. Måløy Songlag
Vardafjellet vindkraftverk
Det er installert 7 Vestas V117 turbiner på 4,3 MW hver. Rotordiameter 117 meter, tårnhøyde 91 meter.
Sinéad O’Connor
Sinéad Marie Bernadette O’Connor (født 8. desember 1966 i Dublin, død 26. juli 2023 i London ) var en irsk sanger og låtskriver.
Vardafjellet vindkraftverk
Total effekt er 30 MW. Årsproduksjon er 84,6 GWh.
Kraftverket er meget omstridt.
I november 2020, to måneder etter oppstart, ble det stanset på grunn av forstyrrelser på TV-signalene i området.
Sinéad O’Connor
Sinéad O’Connor var oppkalt etter Sinéad de Valera, kona til den irske presidenten Éamon de Valera. I 2017 ble det meldt at hun har skiftet navn til Magda Davitt. I oktober 2018 ble det kjent at hun igjen hadde skiftet navn, denne gang til Shuhada’ Davitt, og at hun hadde konvertert til islam. Hun skiftet deretter navn på nytt, til Shuhada' Sadaqat.
Bakgrunn og familie
Hun hadde fire søsken; Joseph, Eimear, John og Eoin. Broren Joseph er kjent som romanforfatter.
Sinéad O’Connor hadde en vanskelig barndom. Foreldrene giftet seg unge og hadde et turbulent forhold, og de flyttet fra hverandre da Sinead var åtte år. De tre eldste bodde hos moren, og Sinead har uttalt at de ble behandlet dårlig. Sangen «Fire on Babylon» handler om hvordan hun selv ble påvirket av barnemishandlingen. Hun har engasjert seg i og snakket på vegne av barnemishandlede.
I 1979 flyttet hun til faren og hans nye kone. Hun ble tatt for butikktyveri og havnet på reformskole da hun var 15, the Grianán Training Centre, drevet av the Sisters of Our Lady of Charity. Hun har uttalt at hun også fikk en vanskelig tid her. En av dem som jobbet på Grianan, var søsteren til Paul Byrne, trommeslageren i bandet In Tua Nua. Han hørte O'Connor synge «Evergreen» av Barbra Streisand i søsterens bryllup og inviterte henne til å møte bandet. Hun spilte inn sangen «Take My Hand» med bandet, men de syntes at som femtenåring var hun for ung til å bli med i bandet.
I 1983 sendte faren henne til Newtown School, en eksklusiv skole i Waterford. Her var det ikke så strengt som på Grianan. Hennes engelsklærer Joseph Falvey hjalp henne med å spille inn en demo­tape med fire sanger; to cover­låter og to egne sanger som senere havnet på hennes første album.
Sommeren 1984 traff hun Columb Farrelly. De startet bandet Ton Ton Macoute, oppkalt etter zombier i haitiansk mytologi. Samme høst flyttet bandet til Waterford. Det tok ikke lang tid før O'Connor sluttet på skolen og flyttet til Dublin, hvor bandet fikk mye positiv omtale. Musikken var inspirert av Farrellys interesse for det okkulte og det mystiske. Mange mente at det var O'Connor som var drivkraften i bandet.
Musikalsk virke
O'Connor ga ut ti studioalbum mellom 1987 og 2014. For debutalbumet The Lion and the Cobra fikk O'Connor en Grammy for Best Female Rock Vocal Performance. Hennes største gjennombrudd kom i 1990 med singelen «Nothing Compares 2 U», som ble skrevet av Prince. Den er fra albumet I Do Not Want What I Haven't Got som ble hennes største suksess med rundt syv millioner solgte album på verdensbasis. Hun vant en Grammy for «Best Alternative Music Performance». Hun ga ut et album med irske sanger i 2002, Sean-Nós Nua, albumet er produsert av Dónal Lunny som hun var sammen med på det tidspunktet og fikk en sønn med. I 2005 kom albumet Throw Down Your Arms som ble produsert av Sly and Robbie og inneholdt coverlåter av religiøse rastafari-reggaelåter fra 1970-tallet.
Aktivisme
I 1992 rev O'Connor i stykker et bilde av pave Johannes Paul II på direktesendt amerikansk TV. Dette medførte bannlysing fra radiostasjoner, folk som ødela utgivelsene hennes og negative reaksjoner fra publikum på konsertene hennes. I årenes løp var hun medlem av en rekke religiøse sekter, og hun ble på slutten av 1990-tallet ordinert til prest i en uavhengig katolsk gruppe. Senere ble hun koblet til Rastafari-troen og til ulike kristne trossamfunn. Hun uttalte på et tidspunkt at hun var lesbisk, men modererte senere utsagnet til at hun var bifil. Hun prøvde å ta sitt eget liv i 1999 på grunn av psykiske problemer.
O'Connor byttet navn til Magda Davitt i 2017. Hun konverterte til islam i 2018 og skiftet til Shuhada' Sadaqat. Hun fortsatte imidlertid å utgi musikk under sitt opprinnelige navn.
O'Connor ble sommeren 1997 utsatt for drapstrusler av jødiske høyreekstremister. Bakgrunnen for truslene var en konsert hun skulle holde i Jerusalem til støtte for palestinerne. Det var den venstreorienterte kvinnegruppa «Jerusalem Link» som skulle arrangere Sinead O'Connors konsert. Gruppa hadde både jødiske og palestinske medlemmer og kjempet for at Jerusalem skulle bli være hovedstad for både jøder og palestinere. Truslene førte til at O'Connor avlyste konserten i Jerusalem.
Privatliv
I 1991 tok O'Connor abort etter at ting ikke fungerte med faren. Hun skrev senere sangen «My Special Child» om dette.
Rett etter fødselen av datteren Roisin i 1995, begynte O'Connor og jentas far, den irske journalisten John Waters, en lang kamp om jenta som endte med at O'Connor gikk med på å la Roisin bo i Dublin med Waters.
O'Connor datet i en periode Red Hot Chili Peppers frontmann Anthony Kiedis. Han skrev sangen «I Could Have Lied» etter bruddet med O'Connor.
I midten av 2001 giftet O'Connor seg med den britiske journalisten Nick Sommerlad; ekteskapet tok slutt i 2004. Hun fikk sitt tredje barn, sønnen Shane, i 2004 med musikeren Donal Lunny. I 2006 fikk hun sitt fjerde barn, Yeshua Francis Neil Bonadio, med Frank Bonadio.
Sønnen Shane døde tok selvmord i januar 2022, 17 år gammel.
O'Connor giftet seg for tredje gang 22. juli 2010, med sin mangeårige venn og samarbeidspartner Steve Cooney. I slutten av mars 2011 bestemte hun seg for å ta ut separasjon.
Hennes fjerde ekteskap var med den irske terapeuten Barry Herridge. De giftet seg 9. desember 2011 i Las Vegas, men ekteskapet tok slutt etter at de hadde «bodd sammen i bare syv dager». Uken etter, 3. januar 2012, publiserte O'Connor en rekke kommentarer på internett om at paret hadde blitt sammen igjen.
I mars 2015 kunngjorde hun at hun skulle bli bestemor for første gang. Barnets foreldre var eldstesønnen Jake Reynolds og hans kjæreste Lia.
Ettermæle
President Michael D. Higgins uttalte at O'Connor hadde en unik og ekstraordinært vakker stemme og var «one of our greatest and most gifted composers, songwriters and performers of recent decades». Utenriksminister Micheál Martin uttalte at O'Connor er et ikon og dypt elsket av irene.
Måløy
Sport og friluftsliv
Tornado Måløy Fotballklubb holder til på Måløy stadion, plassert oppe i fjellsiden over Måløys gater, samt på Refvik stadion i Refvik. Måløy idrettslag stiftet 1910.
Måløy Speidergruppe Holder til i speiderhuset rett før Måløy stadion
Media
Lokalavisen for Måløy heter Fjordenes Tidende. Den dekker kommunene Vågsøy, Selje, Bremanger og Eid og er størst i Nordfjord. NRK Sogn og Fjordane har kontor i byen.
Vennskapsby
Lerwick på Shetland: Vennskapsby siden 1956
Jotunheimen (andre betydninger)
Jotunheimen kan sikte til:
Høgsfjordsambandet
Høgsfjordsambandet (Lauvvik–Oanes-sambandet) var et ferjesamband som krysser Høgsfjorden mellom Lauvvik og Oanes. Sambandet ble opererert til desember 2022 av Boreal Sjø med MF «Petter Dass». Rederiet Fartøysdrift AS har planer om ny oppstart 2. juni 2023 med ferja MF «Svelviksund». Før åpningen av Lysefjordbrua i desember 1997 var også Forsand en del av ferjesambandet (trekantsambandet Lauvvik-Oanes-Forsand). Før åpning av Ryfast i 2019 var ferjesambandet en del av riksvei 13.
Historie
Sambandet over Høgsfjorden ble startet av AS Høgsfjord Rutelag rundt pinsen 1962. Det var bilferjen «Høgsfjord» med plass til 12 biler som trafikkerte sambandet. De første dagene var det opptil 6 timers ventetid på grunn av stor trafikk som følge av at innbyggere i områdene rundt skulle teste ferjen. Ferjen var for liten fra første dag.
I 1966 kjøpte AS Høgsfjord Rutelag ferjen «Kleppestø» fra Rutelaget Askøy-Bergen AS og gav den navnet «Oanes». Denne hadde plass til 22 biler. «Høgsfjord» fortsatte å supplere «Oanes» på dager med særlig høy trafikk.
1. januar 1976 overtok Det Stavangerske Dampskibsselskab AS Høgsfjord Rutelags båter og båtruter, og dermed også Høgsfjordsambandet med ferjer. «Oanes» supplert av «Høgsfjord» fortsatte ennå en tid.
I juli 1978 fikk Stavangerske overlevert nybygde MF «Høgsfjord». Denne hadde kapasitet på 40 personbiler og avløste begge de eldre ferjene («Oanes» ble nå solgt, mens «Høgsfjord» ble omdøpt «Foldøy» og flyttet til andre samband).
Nye «Høgsfjord» holdt det gående i sambandet frem til 1990. Da overtok MF «Frafjord» før en ny MF «Høgsfjord» ble satt i drift i 1992. Nye MF «Høgsfjord» ble en stor forbedring for effektiviteten i Høgsfjordsambandet. Den var spesiallaget (sammen med tvillingferjen MF «Hjelmeland») for små og korte samband med mange avganger i døgnet. Den hadde også muligheten til å styre sidelengs.
I oktober 2007 fusjonerte Stavangerske og Tide Sjø. Dette førte til at MF «Høgsfjord», som gikk på sambandet, skiftet fargedrakt i løpet av 2008. I 2008 vant også Tide Sjø anbudskonkurransen for sambandet og kunne dermed fortsette driften i neste anbudsperiode. Anbudet skal gjelde fra 1. januar 2010. Ferjen MF «Høgsfjord» gikk ut av drift 1. januar 2010. Ferjen MF «Finnøy» gikk ut av drift 1. januar 2020, da Boral Sjø overtok driften av sambandet og satte inn MF Bjørnefjord.
Frem til 2019 var ferjesambandet del av riksvei 13. Samme dag som Ryfast ble åpnet, ble riksvei 13 lagt om til de nye tunnelene og ferjen Lauvvik-Oanes ble lagt ned. Etter noe tid tok startet Boreal kommersiell rute for å forbinde den tidligere riksveien med det som nå var blitt fylkesvei 523 i Strand med fylkesvei 508 i Sandnes. . Tunnelene var uten bompenger en lang periode etter åpning. Dette gjorde at det var sviktende passasjergrunnlag for Boreal som dermed ikke klarte å holde ruten åpen gjennom vinteren.
I 2023 tok MF Svelviksund over privatruten.
Bru
I flere omganger har det vært snakk om bru over Høgsfjorden eller tunnel under, men dette inngår ikke lenger i vedtatte planer.
Busskorrespondanse
Flere bussruter på begge kaiene korresponderer med ferjeavgangene. Østerhus-busser som går fra Forsand til Jørpeland på «gamleveien» innom Idse går også innom kaien på Oanes. På hverdager kjører Østerhus en pendlerrute fra Tau til Forus som går med ferjen; denne korresponder også med buss på Oanes som skal til Forsand. På Lauvvik-siden går Kolumbus' bussrute 47 til Sandnes flere ganger daglig.
Hvite netter
Hvite netter har flere betydninger.
Mini-Stillehavslekene 2005
Mini-Stillehavslekene 2005 (mini-Stillehavslekene) ble arrangert i Koror på Palau i 2005.
St Mary Axe
St Mary Axe er ei gate i City of London. Den går i nordøstlig retning fra Leadenhall Street til Houndsditch. Gata har navn etter kirka St Mary Axe, som ble revet på slutten av 1500-tallet. Kirka var viet den engelske martyren Mary, som etter legenden drog til Tyskland og ble drept sammen med sine 11 000 terner av hunerkongen Attila. Den ene av de tre øksene som skulle være brukt i blodbadet ble seinere oppbevart i kirka.
I dag finner en kirkene St Andrew Undershaft og (i en sidegate) St Helen's i St Mary Axe.
I nr. 14-20 ligger det tidligere hovedkontoret til spedisjonsselskapet Baltic Exchange. Bygningen fra 1903 ble sterkt skadd av en IRA-bombe 10. april 1992.
Den mest kjente bygningen i St Mary Axe er nr. 30, hovedkontoret til forsikringsselskapet Swiss Re, og en av Londons mest spektakulære høyhus. Den er tegna av arkitekten Norman Foster, og sto ferdig i 2003.
Gurre kirke
Gurre kirke er en kirke som ligger i Helsingør stift i Helsingør kommune. Den ble oppført i 1917–1918 etter tegninger av Carl Brummer.
Gülşah Günenç
Gülşah Günenç (født 5. januar 1985) er en tyrkisk svømmer.
Ernst Mach
Ernst Mach (født 18. februar 1838 i Brünn i Mähren i Østerrike-Ungarn, død 19. februar 1916 i Vaterstetten i Tyskland) var en østerriksk fysiker og filosof.
Mach var professor i matematikk i Graz 1864, professor i fysikk i Praha 1867, professor i filosofi i Wien 1895. Han var en sterk kritiker av Newton og han betvilte atomets eksistens: «Atomer kan ikke oppfattes av sansene, de er ting for tanken.» Einstein var inspirert av Mach, mens Lenin forkastet ham så grundig at «machist» var et skjellsord i Sovjetunionen.
Han var den som fant opp en måleform for et legemes hastighet i et fluid i forhold til den lokale lydhastigheten. Måleenheten Mach som er lik lydens hastighet, er oppkalt etter ham.
Vitenskapelig arbeid
Som professor ved universitetet i Praha arbeidet Mach med teknikere som utforsket lydbølgenes bevegelser. Han faststilte det Mach-tall der en gjenstand i fart skulle overskride lydens hastighet (det vil si lydmuren). Denne hastighet fikk betegnelsen Mach 1. Han var også en av de første som lyktes med å fotografere prosjektiler i deres bane, noe som fikk stor betydning for videreutviklingen av artilleri, likesom for aerodynamikken og produksjonen av fly. Einstein betraktet Mach som en viktig kilde for sitt eget arbeid.
Filosofi
Mach representerte og gikk inn for en radikal form av empirisme. Ifølge den retning han gikk inn for, er det ene og alene sanseopplevelsene som har egentlig virkelighet, og det er gjennom dem vi konstruerer både ytre ting og vår opplevelse av et subjektivt jeg. Fornemmelser kan oppfattes enten som ytre ting, eller som opplevde egenskaper i form av persepsjoner, men fornemmelsene i seg selv er nøytrale. For å forstå verden skaper mennesket hjelpekonstruksjoner, strengt tatt fiksjoner, hvis eneste sannhetskriterium er i hvilken grad de hjelper oss til å forutsi kommende opplevelser.
Denne kritikk ble mer enn bare strikt filosofisk, idet den førte til at man kunne sette spørsmålstegn ved for eksempel atomlæren og begrep som absolutt tid og absolutt rom. Dette i sin tur kom til å sette den newtonske fysikk på spill på en måte som kom til å bane vei for Einstein og andre moderne fysikere. Machs filosofiske teorier vakte stor oppmerksomhet og ble flittig diskutert i faglitteraturen. Harald Høffding behandlet dem i Moderne filosofer (1904), og innenfor den tyske litteratur ble før første verdenskrig utgitt monografier over Machs filosofi av R. Hönigswald og T. Beer (1903), B. Hell (1907) samt F. Reinhold (1908).
Nettfletting
Nettfletting er en vevapplikasjon som integrerer data fra flere forskjellige kilder og presenterer disse på en felles side.
Ernst Mach
Filosofi
Vladimir Lenin var negativt innstilt til Mach, ettersom hans oppfatninger ble ansett for å stride i mot marxismen.
Anne Sverdrup-Thygeson
Anne Aslaug Sverdrup-Thygeson  (født 1966) er en norsk biolog fra Sarpsborg som er professor i bevaringsbiologi ved Norges miljø- og biovitenskapelige universitet og vitenskapelig rådgiver ved Norsk institutt for naturforskning (NINA).
Ernst Mach
Filosofi
I 1901 fikk Mach et slaganfall og måtte ta avskjed fra sin stilling, men han ble i stedet tilbudt adelskap og fikk en plass i Herrenhaus, det daværende østerrikske parlamentets overhus.
Nettfletting
Datakilder brukt i nettfletting stammer ofte fra offentlige programmeringsgrensesnitt (API-er) eller tilsvarende som er gratis tilgjengelig. Et typisk eksempel er nettsteder som kombinerer data over boliger til salgs fra eiendomsmeglere og plotter disse inn på kart ved hjelp av Google maps. Andre hyppig brukte er Amazon (salg), eBay (auksjoner), Flickr (bilder), Yahoo og YouTube. I Norge er Yr (et samarbeidsprosjekt mellom Meteorologisk institutt og Norsk rikskringkasting) en mye brukt nett-tjeneste, og denne publiserer et API som brukes for nettfletting. Det er også vanlig at nyhetskilder som publiserer i RSS-format benyttes som datakilde, men disse blir ofte innkapslet og ikke flettet inn i annet innhold.
Anne Sverdrup-Thygeson
Faglig arbeid
På NMBU forsker og underviser hun innenfor naturforvaltning, bevaringsbiologi og bærekraftig skogbruk. Mye av forskningen handler om hvordan mennesker påvirker skogens artsmangfold og dermed også skogens økosystemtjenester.
Nettfletting
Enkelte regner ikke data som stammer fra ikke-åpne kilder inn under mashup-begrepet. Det blir også av og til skilt mellom innbygging (embedding, altså innkapsling av innhold) og mashup. Eksempler på det første å legge inn videoer eller kart som en upåvirkelig del av en nettside.
Anne Sverdrup-Thygeson
Faglig arbeid
Sverdrup-Thygeson er spesielt opptatt av det lite synlige artsmangfoldet, som insekter og sopp i gamle og døde trær, og insektenes økologiske rolle i naturen. Hun har også ansvar for et nasjonalt overvåkingsprogram for hule eiker, som er en «utvalgt naturtype» etter naturmangfoldloven.
Utmerkelser
Høsten 2018 fikk hun Bonnevieprisen for arbeidet med formidling av biologifaget. Hun fikk Norges forskningsråds formidlingspris i 2020.
Dikke Eger
Fredrikke «Dikke» Eger (født 7. november 1943 på Stabekk) er en norsk tidligere alpinist. Hun representerte Stabæk Idrettsforening. Hun var en periode gift Bergmann og konkurrerte i 1967 under navnet Dikke Eger Bergmann. .
Eger vant slalåm i NM i alpint i 1961, 1966 og 1967, storslalåm i 1966 og alpin kombinasjon i 1966 og 1967. Hun deltok under vinter-OL for Norge i 1964 i Innsbruck med 33.-plass i storslalåm og 36.-plass i utfor og deltok i slalåm men fullførte ikke. Hun deltok også i 1968 i Grenoble, men fullførte ikke slalåmrennet.
Neolucanus baladeva
Neolucanus baladeva er en bille som hører til familien hjortebiller (Lucanidae) i gruppen skarabider (Scarabaeoidea).